《寿王提举二首 其二》
宋代·李新

本来卿伯籍神霄，时与群仙立舜朝。邂逅吹笙云鹤并，等閒飞舜海天遥。

在公载燕方称寿，厥日惟人只隔宵。黄阁年年春酒熟，商山皓首却烦招。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。